As tropas francesas resisten a las tropas alemanas en a batalla d'o Marne en setiembre de 1914 y o conflito durará 4 anyatas. Dimpués d'a rendición d'Alemanya as rechions chermanicas d'Alsacia y Lorena tornan a Francia sin consultar-lo a la población local, en gran part chermanofona. Francia reclama os destritos de Sarre-louis y Sarrebruck, seguntes presuntos dreitos historicos. Encara que Estatos Unitos s'oposa a esta reivindicación, se plega a un alcuerde sobre a creyación d'un territorio d'o Sarre sozmeso a un estatuto especial.